PRÍLOHA NÁVRH ROZHODNUTIE SPOLOČNÉHO VÝBORU PRE POĽNOHOSPODÁRSTVO Č. 3/2014 z... o zmene Dodatkovej dohody medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami k Návrhu ROZHODNUTIA RADY o stanovisku, ktoré má Európska únia zaujať v Spoločnom výbore pre poľnohospodárstvo zriadenom dohodou medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, pokiaľ ide o zmenu prílohy k dodatkovej dohode medzi Európskym spoločenstvom, Švajčiarskou konfederáciou a Lichtenštajnským kniežatstvom /* COM/2014/039 final */





DÔVODOVÁ SPRÁVA 1. KONTEXT NÁVRHU Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami[1] (ďalej len „dohoda“) nadobudla platnosť 1. júna 2002. Článkom 6 dohody sa zriaďuje Spoločný výbor pre poľnohospodárstvo (ďalej len „výbor“) poverený riadením dohody a dohľadom nad jej riadnym fungovaním. Dodatková dohoda medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami[2] (ďalej len „dodatková dohoda“), nadobudla platnosť 13. októbra 2007. V súlade s článkom 2 ods. 2 dodatkovej dohody môže Spoločný výbor pre poľnohospodárstvo upravovať prílohu k dodatkovej dohode, v súlade s ustanoveniami článkov 6 a 11 dohody. Príloha k dodatkovej dohode sa musí zmeniť s cieľom aktualizovať kontaktné údaje príslušných verejných orgánov Lichtenštajnska a zohľadniť zmeny prílohy 7 a prílohy 12 k dohode. Príloha k dodatkovej dohode by sa preto mala zodpovedajúcim spôsobom zmeniť. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Účelom návrhu je jednoduchá zmena dodatkovej dohody s cieľom aktualizovať kontaktné údaje príslušných verejných orgánov Lichtenštajnska a zohľadniť zmeny prílohy 7 a prílohy 12 k dohode. Text rozhodnutia spoločného výboru bol pripravený v spolupráci so švajčiarskymi orgánmi. Nevykonalo sa žiadne posúdenie vplyvu. 3. PRÁVNE PRVKY NÁVRHU Rozhodnutie je založené na Zmluve o fungovaní Európskej únie, a najmä na jej článku 207 ods. 4 v spojení s článkom 218 ods. 9. 2014/0016 (NLE) Návrh ROZHODNUTIE RADY o stanovisku, ktoré má Európska únia zaujať v Spoločnom výbore pre poľnohospodárstvo zriadenom Dohodou medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, pokiaľ ide o zmenu prílohy k Dodatkovej dohode medzi Európskym spoločenstvom, Švajčiarskou konfederáciou a Lichtenštajnským kniežatstvom RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 207 ods. 4 v spojení s článkom 218 ods. 9, so zreteľom na návrh Európskej komisie, keďže: (1) Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami[3] (ďalej len „dohoda“) nadobudla platnosť 1. júna 2002. (2) Článkom 6 dohody sa zriaďuje Spoločný výbor pre poľnohospodárstvo (ďalej len „výbor“) poverený riadením dohody a dohľadom nad jej riadnym fungovaním. (3) Dodatková dohoda medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami[4] (ďalej len „dodatková dohoda“), nadobudla platnosť 13. októbra 2007. (4) V súlade s článkom 2 ods. 2 dodatkovej dohody môže Spoločný výbor pre poľnohospodárstvo upravovať prílohu k dodatkovej dohode, v súlade s ustanoveniami článkov 6 a 11 dohody. (5) Príloha k dodatkovej dohode sa musí zmeniť s cieľom aktualizovať kontaktné údaje príslušných verejných orgánov Lichtenštajnska a zohľadniť zmeny prílohy 7 a prílohy 12 k dohode. Príloha k dodatkovej dohode by sa preto mala zodpovedajúcim spôsobom zmeniť. (6) Stanovisko, ktoré má Únia zaujať v rámci výboru, by malo byť založené na návrhu rozhodnutia pripojenom k tomuto rozhodnutiu, PRIJALA TOTO ROZHODNUTIE: Článok 1 Stanovisko Európskej únie v Spoločnom výbore pre poľnohospodárstvo zriadenom podľa článku 6 Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami sa zakladá na návrhu rozhodnutia Spoločného výboru pre poľnohospodárstvo pripojenom k tomuto rozhodnutiu. Zástupcovia Únie v Spoločnom výbore pre poľnohospodárstvo môžu odsúhlasiť drobné zmeny návrhu rozhodnutia bez toho, aby Rada musela prijať ďalšie rozhodnutie. Článok 2 Rozhodnutie Spoločného výboru pre poľnohospodárstvo sa uverejní v Úradnom vestníku Európskej únie. Článok 3 Toto rozhodnutie nadobúda účinnosť dňom jeho uverejnenia v Úradnom vestníku Európskej únie. V Bruseli Za Radu predseda [1] Ú. v. ES L 114, 30.4.2002, s. 132. [2] Ú. v. EÚ L 270, 13.10.2007, s. 6. [3] Ú. v. ES L 114, 30.4.2002, s. 132. [4] Ú. v. EÚ L 270, 13.10.2007, s. 6. PRÍLOHA NÁVRH ROZHODNUTIE SPOLOČNÉHO VÝBORU PRE POĽNOHOSPODÁRSTVO č. 3/2014 z ... o zmene Dodatkovej dohody medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami SPOLOČNÝ VÝBOR PRE POĽNOHOSPODÁRSTVO, so zreteľom na Dodatkovú dohodu medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, a najmä na jej článok 2 ods. 2, so zreteľom na Dohodu medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, a najmä na jej článok 11, keďže: (1) Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (ďalej len „dohoda“) nadobudla platnosť 1. júna 2002. (2) Dodatková dohoda medzi Európskym spoločenstvom, Švajčiarskou konfederáciou a Lichtenštajnským kniežatstvom, ktorou sa na Lichtenštajnské kniežatstvo rozširuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (ďalej len „dodatková dohoda“), nadobudla platnosť 13. októbra 2007. (3) Príloha k dodatkovej dohode by sa mala zmeniť s cieľom aktualizovať adresu príslušného verejného orgánu Lichtenštajnska zodpovedného za otázky, ktoré spravujú kantonálne poľnohospodárske orgány, s cieľom zohľadniť rozhodnutie Spoločného výboru pre poľnohospodárstvo č. 1/2012 o zmene prílohy 7 (obchod s výrobkami vinárstva a vinohradníctva), ktoré nadobudlo platnosť 4. mája 2012, a s cieľom doplniť zoznam označení pôvodu a zemepisných označení poľnohospodárskych výrobkov a potravín pochádzajúcich z Lichtenštajnska, ROZHODOL TAKTO: Článok 1 Príloha k dodatkovej dohode sa mení takto: 1. Druhý odsek pod nadpisom „Zásada“ sa nahrádza takto: „Tam, kde sú švajčiarskym kantonálnym orgánom pridelené povinnosti, zodpovednosť a právomoci, vzťahujú sa tieto práva, zodpovednosť a právomoci rovnako na príslušné lichtenštajnské verejné orgány. Pre záležitosti spravované poľnohospodárskymi kantonálnymi orgánmi je to Úrad životného prostredia, oddelenie pre poľnohospodárstvo („Amt für Umwelt, Abteilung Landwirtschaft“) so sídlom na Dr. Grass-Strasse 12, FL-9490 Vaduz, a pre záležitosti spravované veterinárnymi a potravinárskymi kantonálnymi orgánmi je to Úrad pre potravinársku inšpekciu a veterinárne záležitosti („Amt für Lebensmittelkontrolle und Veterinärwesen“) so sídlom na Postplatz 2, FL-9494 Schaan. 2. V časti „Príloha 7, Obchod s vinárskymi produktmi“ sa podnadpis „Chránené názvy vinárskych produktov s pôvodom v Lichtenštajnsku (v zmysle článku 6 prílohy 7)“ nahrádza takto: „Chránené názvy vinárskych produktov s pôvodom v Lichtenštajnsku (v zmysle článku 5 prílohy 7)“. 3. Do zoznamu švajčiarskych zemepisných označení chránených podľa dodatku 1 k prílohe 12 k dohode, zemepisná oblasť ktorých zahŕňa aj územie Lichtenštajnska, sa dopĺňa toto zemepisné označenie: „Werdenberger Sauerkäse/Liechtensteiner Sauerkäse/Bloderkäse (CHOP)“. Článok 2 Toto rozhodnutie nadobúda účinnosť ... 2013. V … Za Spoločný výbor pre poľnohospodárstvo vedúca delegácie Európskej únie || predseda a vedúci švajčiarskej delegácie || tajomník výboru Susana MARAZUELA-AZPIROZ || Jacques CHAVAZ || Ioannis VIRVILIS